*Proiect*

GUVERNUL REPUBLICII MOLDOVA

HOTĂRÎRE

**Cu privire la înființarea instituției de învățămînt**

**profesional tehnic postsecudar nonterțiar “Academia de Meserii”**

Nr.\_\_\_\_\_\_\_ din \_\_\_\_\_\_\_\_\_\_\_\_\_\_\_2014

În scopul eficientizării, dezvoltării sistemului de învăţămînt profesional tehnic și asigurării economiei naționale cu cadre calificate, în temeiul cu art. 59 și art.63 din Codului Educației al Republicii Moldova (publicat în Monitorul Oficial al Republicii Moldova, 2014, nr. 319-324, art. 634), Guvernul

**HOTĂRĂȘTE:**

1. Se acceptă propunerea Ministerului Educației privind înființarea Academiei de Meserii cu statut de instituție publică de învățămînt profesional tehnic postsecudar nonterțiar în domeniul ingineriei, cu începere de la 1 iulie 2015, cu sediul în or. Strășeni, str. V. Crăsescu nr. 1, MD.
2. Ministerul Finanțelor se autorizează cu finanțarea Academiei de Meserii în limita alocaţiilor bugetare, aprobate Ministerului Educaţiei pentru formarea profesională în domeniul ingineriei.
3. Ministerul Educației, în termen de o lună, va elabora Statutul instituției publice de învățămînt profesional tehnic postsecundar nonterțiar Academia de Meserii.
4. Controlul asupra executării prezentei Hotărîri se pune în sarcina Ministerului Educației.

|  |  |
| --- | --- |
| **Prim–ministru**  | **Iurie Leancă** |
| **Contrasemnează:** |  |
| **Ministrul educației**  | **Maia Sandu** |
| **Ministrul finanțelor** | **Anatol ARAPU** |